पीएमजेएसवाई की 85 सड़कें कंडम, 8 की मरम्मत को मिली स्वीकृति
प्रधानमंत्री ग्राम सड़क योजना के अंतर्गत बनी 85 सड़कोंं की हालत खस्ता है। इन सभी सड़कों की नए सिरे से मरम्मत कराने की जरूरत है। विभाग की ओर से सभी सड़कों की मरम्मत का प्रस्ताव बनाकर शासन को भेजा गया था। शासन की ओर से सिर्फ आठ सड़कों के नवीनीकरण की स्वीकृति मिल पाई है।
जिले में प्रधानमंत्री ग्राम सड़क योजना की सड़कें पिछले कुछ साल से मरम्मत की बाट जोह रही हैं। यह साल भी बीत गया, लेकिन मरम्मत नहीं हो पाई। गांव-गांव में प्रधानमंत्री ग्राम सड़क योजना के तहत बनी सड़कों की स्थिति खराब है। पीएमजेएसवाई की जिले में बनी 85 सड़कों को बने पांच साल बीत चुके हैं।
योजना के अंतर्गत सड़कों का नवीनीकरण का प्रावधान है। सड़क के गड्ढों को पाटकर नए सिरे से डामरीकरण किया जाना है, लेकिन अब तक ऐसा नहीं हो पाया है। सड़कें खराब होने से आवागमन में लोगों को काफी परेशानी हो रही है। सड़कों से डामर उखड़ गया है और गिट्टी बाहर आ चुकी है।
मलांजकुड़ुम सड़क सबसे खराब
सिंगारभाठ नेशनल हाइवे से मलांजकुड़ुम तक 17 किमी सड़क की हालत सबसे खराब हैं। सड़क बने नौ साल से ज्यादा हो चुके हैं। पिछले चार साल में सड़क बुरी तरह से उधड़ चुकी है। खराब सड़क पर आवागमन में दिक्कत पेश आ रही है। सड़क पर कई गांव पड़ते हैं। मलाजकुड़ुम दर्शनीय स्थल है, जहां पर्यटकों की आवाजाही लगातार होती है। खराब सड़क का असर पर्यटन पर भी पड़ रहा है।
फिर से भेजा जाएगा शासन को प्रस्ताव
वे सड़कें जिनकी हालत पिछले पांच साल में सबसे ज्यादा खराब है, उनकी मरम्मत का प्रस्ताव शासन को भेजा गया था। फिलहाल जितनी सड़कों के लिए स्वीकृति मिली है, उनकी मरम्मत कराई जाएगी। शेष सड़कों के लिए भी नए सत्र में मरम्मत कराने स्वीकृति दिलाने प्रयास किया जाएगा। एसके राठौड़, कार्यपालन अभियंता, प्रधानमंत्री ग्राम सड़क योजना विभाग, कांकेर
इन सड़कों के लिए मिली स्वीकृति
मार्च में विभाग ने छग ग्रामीण सड़क विकास योजना को जिले की 85 सड़कों के नवीनीकरण का प्रस्ताव बनाकर भेजा था। इसमें से आठ सड़कों के नवीनीकरण की स्वीकृति मिली है। पांच साल से पुरानी सड़कों के नवीनीकरण को स्वीकृति मिली है, जिसमें सिंगारभाठ से व्यासकोगेंरा 4.6 किमी, अलबेलापारा से सिदेसर 4.92 किमी, भिरौद रोड से तुएगहन 2.7 किमी, चिनौरी से टहकापार 2 किमी, धनेसरा मेनरोड से भिरौद 2.84 किमी, दुधावा से बासनवाही 2 किमी, सुरही से मारवाड़ी, पीवी-50 से 52 जयपुर 2.5 किमी शामिल हैं।
कांकेर. पीएमजीएसवाई के तहत बनाई गई सड़क की ऐसी हो गई हालत।
hin_Deva hin_Deva hin_Deva hin_Deva bho_Deva awa_Deva hin_Deva hin_Deva hin_Deva hin_Deva hin_Deva